শওকত ওসমানের উপন্যাস মুক্তিযুদ্ধের চলতি মুহূর্তের বিবরণ; জাহান্নাম হইতে বিদায় লেখা হচ্ছে যুদ্ধ চলাকালীন একটা অস্বস্তিকর ভীতিকর পরিবেশে। অনেক ঘটনা চোখের সম্মুখে, নিজের চেতনা জড়িয়ে যাচ্ছে একটা অস্থির সময় প্রবাহের সঙ্গে অথচ লেখার মতো, বিষয় বর্ণনা করার মতো পরিবেশ নেই। তবু একজন নায়ককে ঘিরে যে-ঘটনার বিবরণ লেখক দিচ্ছেন; যে-আত্মকথনের আবেগে স্বদেশকে চিহ্নিত করেছেন, হানাদার বাহিনীর নৃশংসতাকে তুলে ধরেছেন তা প্রশংসনীয়। নিরস গদ্যে একটা অস্থির সময়ের উত্তাপ এতে ধরা পড়েছে। সেজন্যই অত্যন্ত আস্থাশীল হয়ে তিনি বলতে পারেন ‘মুজিবনগরে লেখা এই উপন্যাস, আমার মনে হয় এখনও অপ্রতিদ্বন্দ্বী রয়ে গেছে প্রথম রচনা হিসেবে। আর কোন মুক্তিযুদ্ধভিত্তিক উপন্যাস তখন মুজিবনগরে লেখা হয় নি।’